রণবীরের রামায়ণে অমিতাভ বচ্চন, কোন ভূমিকায় থাকছেন?

কলকাতা: ভারতীয় চলচ্চিত্রের ইতিহাসে সবচেয়ে বেশি বাজেটে তৈরি হয়েছে ‘বাহুবলী’ বা ‘আরআরআর’-এর নাম ৷ কিন্তু সেই সবকিছুকে ছাপিয়ে গিয়েছে নীতেশ তিওয়ারি পরিচালিত ‘রামায়ণ’ (Ramayana)৷ ‘রাম’ রূপে রণবীর ও ‘সীতা’ রূপে সাই পল্লবীকে দেখে মুগ্ধ ভক্তরা। তবে সবেমাত্র লুকের ছবি ভাইরাল হয়েছে। ইতিমধ্যে জানা যাচ্ছে অমিতাভ বচ্চন (Amitabh Bachchan) থাকবেন একটি গুরুত্বপূর্ণ ভূমিকায়। কোন ভূমিকায় দেখা যাবে বিগ-বিকে।

নীতেশ তিওয়ারি পরিচালিত ‘রামায়ণ’-এ ‘রাম’ রূপে রণবীরও ‘সীতা’ রূপে সাই পল্লবীকে দেখা গিয়েছে। তবে সবেমাত্র লুকের ছবি ভাইরাল হয়েছে। এই ছবিতে রাবণ হয়েছেন যশ আর হনুমান চরিত্রে সানি দেওয়াল। অতীতের রাম অরুণ গোভিল এই ছবিতে হয়েছেন রাজা দশরথ অর্থাৎ রামের বাবা। এই ছবিতে সূত্রধরের ভূমিকায় থাকবেন অমিতাভ বচ্চন। তাঁর গমগমে কণ্ঠস্বরের মাধ্যমেই শুরু হবে এই ছবি। তাঁর কণ্ঠ দিয়েই নাকি শুরু হবে মেগাবাজেট ছবি ‘রামায়ণ’। ছবির টিমের তরফে এখনও এই খবর নিশ্চিত না করা হলেও গুঞ্জন যে সূত্রধর হিসাবেই নন বরং এই ছবিতে একইসঙ্গে ‘জটায়ু’ চরিত্রটিতেও তাঁর কণ্ঠ শোনা যাবে। অভিনয়ের পাশাপাশি তাঁর কণ্ঠস্বরের ভক্ত কিছু কম নয়। মৃণাল সেনের ছবিতে কণ্ঠ দিয়েই শুরু হয়েছিল অমিতাভের কেরিয়ার। তারপর ‘সিলসিলা’, ‘লগান’, ‘বীরজারা’, ‘বাগবান’ প্রভৃতি ছবিতে অমিতাভ বচ্চনের কণ্ঠ আজও হিট।